கொஞ்சம் கொஞ்சமாகத் தெற்கு மாநிலங்கள் ஒவ்வொன்றும் பிரிந்து போய்க்கொண்டிருந்தது. ஏழு மாநிலங்கள் சேர்ந்து கான்பெடரேசி என்ற தென்னகக் கூட்டு அரசாங்கத்தை நிறுவியது. இதனால் இரண்டு அரசாங்கங்களாகப் பிளவுற்றது அமெரிக்கா. இதன் பின்னர் 1861-ம் ஆண்டு மார்ச் 4-ம் தேதி அன்று லிங்கன் பதவியேற்றார். அடுத்த நாளே கொஞ்சம் கொஞ்சமாக உள்நாட்டுப் போர் பற்றிக்கொண்டது. தெற்கு கரோலினா அமெரிக்காவிலிருந்து பிரிந்துபோனது. ஆனால், துறைமுகக் கோட்டையான சம்டர் மட்டும் அமெரிக்கா வசம் இருந்தது. அங்கே தென்பகுதி படையினால் அமெரிக்க யூனியன் ராணுவம் விரட்டியடிக்கப்பட்டது. படைபலத்தைக் கூட்ட கட்டாய ராணுவ சேவை அமலுக்கு வந்தது. இதன் மூலம் கிட்டத்தட்ட ஒன்றரை லட்சம் வீரர்கள் சேர்க்கப்பட்டனர்.